UCI ProTour

UCI ProTour var en serie sykkelritt som ble organisert av det internasjonale sykkelforbundet (UCI). Den ble lansert av tidligere UCI-president Hein Verbruggen i 2005. ProTour var en erstatning for UCI-verdenscupen som ble avviklet etter 2004-sesongen. Den største forskjellen var at ProTouren inkluderte etapperitt. Rytterne, lagene og nasjonene ble rangert etter poengberegning basert på plassering i rittene. 20 lag fikk ProTour-status, og hadde rett og plikt til å stille i alle ProTour-ritt. I 2008 ble dette redusert til 18 lag, samtidig som rittene arrangert av Grand Tour-arrangørene ble tatt ut. I 2009 gikk disse rittene sammen med de gjenværende ProTour-rittene inn på UCI Verdenskalender, og ProTourens egen ranking forsvant.

 Historie 
Sesonglange konkurranser i landeveissykling har eksistert siden 1948, og ble arrangert frem til slutten av 1980-tallet da UCI startet UCI-verdenscupen, som stod på programmet frem til og med 2004.

ProTouren er bygd opp etter mønster av Formel 1 og for å rette på noen av svakhetene til Verdenscupen, som for eksempel:

De tre store etapperittene, de såkalte Grand Tour, var ikke en del av Verdenscupen
Ulike ryttere og ulike lag satset på forskjellige konkurranser, noe som gjorde det nærmest umulig å sammenligne de ulike rytterne og lagene
Lagenes sponsoravtaler var ofte korte
Mange lag hadde finansielle problemer med tanke på lønn til ryttere og ansatte
Flere lag var plaget av dopingsaker

UCI forhandlet med de ansvarlige for de store etapperittene for å få dem under ProTour paraplyen, og kom frem til en avtale, til tross for stor uenighet og trusler om full boikott av ProTour fra etapperittenes side. I tillegg til disse tre, var også de fleste tidligere verdenscupløpene inkludert som f.eks. klassikerne Paris–Roubaix, Flandern rundt og Liège-Bastogne-Liège.

 UCI vs. andre arrangører 
UCI, arrangør av ProTouren og ASO, RCS og Unipublic (arrangørene av Tour de France, Giro d'Italia og Vuelta a Espana) har siden opprettelsen av ProTouren vært ueninge om formatet på ProTouren. I 2006 var det lenge uklart om hvilke løp arrangert av ASO, RCS og Unipublic som skulle være med i ProTouren, men partene kom til enighet til slutt.

Kjernen i striden var at arrangørene av de tre Grand Tour ønsket å kunne invitere de populære lagene fra de kontinentale tourene, og å ekskludere ProTour-lag de ikke ønsket skulle delta i sine konkurranser. Partene kom til enighet den 5. mars 2007. Det svenske laget Unibet.com og Astana Team fra Sveits ble ikke garantert å få stille i alle ProTour-ritt. I tillegg fikk arrangørene gi såkalte «Wild cards», invitasjoner, til lag fra de kontinentale tourene. Denne løsningen gikk særlig ut over Unibet-laget som ikke fikk stille til start i noen av Grand Tourene, eller andre ritt arrangert av ASO.

Etter en lengre strid mellom UCI og arrangørene av de store rittene, blant annet om hvilke lag som skal være med, ble det i september 2007 bestemt at rittene til disse arrangørene skulle ut av ProTouren og inn på UCI Europe Tour.Press release : UCI ProTour Council meeting Dette innebar at ProTour-lagene ikke lenger var garantert å få stille i disse rittene (med unntak av Tour de France som inngikk i verdenskalenderen sammen med OL og VM). Tour Down Under i Australia ble fra 2008 nytt innslag på ProTour-kalenderen.

Før 2009-sesongen gikk de 14 gjenværende ProTour-rittene inn som en del av UCI Verdenskalenderen. Fra 2010 kommer to nye ritt i Canada inn på ProTouren.

 Status for UCI ProTour-ritt  

Ritt200520062007200820092010 Tour Down Under  2.HC  2.HC  2.HC  PT  PT  PT Paris–Nice  PT  PT  PT  HIST  HIST  HIST Tirreno–Adriatico  PT  PT  PT  HIST  HIST  HIST Milano–Sanremo  PT  PT  PT  HIST  HIST  HIST Flandern rundt  PT  PT  PT  PT  PT  PT Baskerland rundt  PT  PT  PT  PT  PT  PT Gent–Wevelgem  PT  PT  PT  PT  PT  PT Paris–Roubaix  PT  PT  PT  HIST  HIST  HIST Amstel Gold Race  PT  PT  PT  PT  PT  PT La Flèche Wallonne PT  PT  PT  HIST  HIST  HIST Liège–Bastogne–Liège  PT  PT  PT  HIST  HIST  HIST Romandiet rundt  PT  PT  PT  PT  PT  PT Giro d'Italia  PT  PT  PT  HIST  HIST  HIST Catalonia rundt  PT  PT  PT  PT  PT  PT Critérium du Dauphiné Libéré  PT  PT  PT  PT  PT  PT Sveits rundt  PT  PT  PT  PT  PT  PT Eindhoven Team Time Trial  PT  PT  PT  -  -  - Tour de France  PT  PT  PT  HIST  HIST  HIST HEW Cyclassics/ Vattenfall Cyclassics  PT  PT  PT  PT  PT  PT20px|Benelux Eneco Tour of Benelux  PT  PT  PT  PT  PT  PT Clásica de San Sebastián  PT  PT  PT  PT  PT  PT Tyskland rundt  PT  PT  PT  PT  -  - Vuelta a España  PT  PT  PT  HIST  HIST  HIST GP Ouest France-Plouay  PT  PT  PT  PT  PT  PT Polen rundt  PT  PT  PT  PT  PT  PT Züri-Metzgete  PT  PT  -  -  -  - Paris–Tours  PT  PT  PT  HIST  1.HC  1.HC Grand Prix Cycliste de Québec  -  -  -  -  -  PT  Grand Prix Cycliste de Montréal  -  -  -  -  -  PT Lombardia rundt   PT  PT  PT  HIST  HIST  HIST

ProTour-vinnere
ÅrBeste rytterBeste lagBeste nasjon 2008  Alejandro Valverde  Caisse d'Epargne  Caisse d'Epargne  Spania 2007  Cadel Evans  Predictor-Lotto  Team CSC  Spania 2006  Alejandro Valverde  Caisse d'Epargne-Illes Balears  Team CSC  Spania 2005  Danilo di Luca   Liquigas-Bianchi Team CSC  Italia

 Se også 
UCI Verdenskalender

Referanser

 Eksterne lenker 


Kategori:Sykkelritt

Kategori:Sportsserier
Kategori:Repeterende arrangementer etablert i 2005